**Г О Д И Ш Е Н О Т Ч Е Т**

**за изпълнение на Програмата за управление през 2017 г.**

 **на Петър Андреев Киров – кмет на Община Елхово**

 **/ МАНДАТ 2015-2019 ГОДИНА/**

Госпожи и господа общински съветници,

Уважаеми съграждани,

Представям пред вас отчета за изпълнение на управленската програма на Кмета на Община Елхово за 2017 г., осъзнавайки личната си отговорност пред гражданите на общината за това, което сме направили и това, което предстои да свършим. Отчетът е повод да направим етапна оценка за изпълнение на управленската програма и да планираме действията си до края на мандата и по-конкретно в рамките на 2018 г.

Настоящият документ е изготвен на основание чл.44, ал.5 от Закона за местното самоуправление и местната администрация, съгласно който кметът на общината представя годишен отчет за изпълнението на разработената от него Програма за управление.

Стратегическата цел заложена в Програмата за управление през настоящия мандат на кмета на Община Елхово - “ Утвърждаване на община Елхово като модерна европейска община, отличаваща се с привлекателна жизнена среда и добри възможности за образование и развитие на младите хора, атрактивни условия за бизнес, инвестиции и туризъм “ бе в основата на всички решения и дейности извършвани през втората година от мандат 2015-2019 година.

**ПРИОРИТЕТИ:**

***І. Създаване на среда за развитие на екологична, конкурентно-***

***способна икономика, основана на ефективно използване на ресурсите***

С цел подкрепа на местния бизнес община Елхово използва ефективно възможностите на МИГ-Елхово-Болярово. През 2017 г. МИГ-Елхово – Болярово проведе 2 информационни срещи за популяризиране на Стратегията за водено от общностите местно развитие по мярка 19 „Водено от общностите местно развитие“ по Програмата за развитие на селските райони 2014 г. – 2020 г. и информиране на заинтересованите лица за предвидените възможности за финансиране на бизнеса: на селското стопанство – животновъдство и растениевъдство, на неземеделския бизнес – производство, търговия и услуги и предстоящия прием на проекти. В срещите на територията на общината взеха участие 80 представители на местния бизнес, земеделски производители и членове на неправителствени организации.

Процедурите за избор на проекти предстои да бъдат обявени през 2018 година.

За подпомагане дейността на местния бизнес през годината са отдадени под наем едно общинско помещение и три терена. Учредено е право на строеж и сервитут на стойност 585 лв. за изграждане на трансформаторен пост на „ЕВН България“ ЕАД.

Сключени са 50 бр. договори за отдаване под наем на земи, находящи се в землището на гр.Елхово, с.Изгрев, с.Добрич, с.Г.Дервент, с.Лалково, с.Лесово, с.Раздел, с.Чернозем, с.В.Поляна, с.Гранитово, с.Мелница, с.Кирилово и с.Бояново.

Сключени са 217 броя договори за отдаване под наем на общински полски пътища в землищата на община Елхово.

Разгледани са 9 бр. заявления за установяване на размера на щети, нанесени върху селскостопанско имущество, за което са съставени необходимите протоколи.

Издадени са 7 бр. позволителни за настаняване на пчелни семейства на терени посочени от граждани и 10 бр. становища за допустимост на отглеждани брой и вид селскостопански животни и пчелни семейства.

С цел по-висока събираемост, анализът и контролът на собствените приходи продължава да е важна част от финансовата дейност на общината. Предприемат се необходимите мерки към некоректните платци.

От началото на мандата размерът на данъците и таксите остават непроменени за гражданите на община Елхово.

В отдел “Местни данъци и такси” в община Елхово за 2017 г. са събрани 1 585 х.лв. Събраните суми представляват 116 % от предвидените за годината и са със 172 х. лв. повече спрямо 2016 г. От тях по задължения за минали години са събрани приходи в размер на 248 х. лв. Служителите в отдела предприемат мерки за доброволно и принудително изпълнение на общинските вземания по ЗМДТ. Съставените актове за установяване на задължения по декларации са 106 бр. на стойност 90 х.лв. Актовете са за неплатени данък върху недвижимите имоти, такса битови отпадъци , данък върху превозните средства и др. През 2017 г. на държавен съдебен изпълнител са предадени 34 бр. актове на стойност 78 х.лв. за принудително събиране по реда на ГПК, а в НАП са изпратени за принудително събиране шест имуществени санкции по наказателни постановления на стойност две х. лв..

 За отчетния период са приети 242 бр. патентни декларации / с 16 бр. по-малко спрямо 2016 г./. Събраната сума за патентен данък е в размер на 41 х. лв. при план за 2017 г. – 44 х. лв., което се дължи на по-малкия брой патентни дейности за средства за подслон и места за настаняване.

 По - добрата събираемост на данък върху превозните средства се дължи на факта, че и през 2017 г. превозните средства се регистрират ежедневно по файлове от КАТ и на обстоятелството , че при извършване на годишен технически преглед се изисква квитанция за платен данък върху превозните средства. Сключен е договор между община Елхово, ИА“Автомобилна администрация“ и „Инфосистемс Интернешънъл“ ЕАД за автоматична проверка на данъчно задължение при преминаване на годишен технически преглед. 1103 бр. са регистрираните превозни средства, от които 817 са регистрирани по файлове от КАТ. Събраните приходи са в размер на 399 х.лв., от които 65 х.лв. са задължения от минали години. Изпълнението на плана е 104 %.

104 % е изпълнението на плана за данък върху недвижимите имоти. Събраните вноски са в размер на 168 х. лв. и са с 10 х.лв. повече спрямо 2016 г. В отдела са приети 726 бр. декларации за имоти, собственост на физически и юридически лица.

За такса битови отпадъци през посочения период са събрани 681 хил.лв., от които за минали години - 131 х. лв. Приходите са с 67 х.лв. повече спрямо 2016 г. и се дължат на декларирани нови имоти от Министерство на отбраната в с.Бояново и с.М.манастир и на събрани суми от държавен съдебен изпълнител.

В резултат на три сделки с недвижимо имущество на територията на общината с голяма стойност има увеличение на приходите за данък при възмездно придобиване на имущества. Събраните приходи са 255 х.лв. и са с 96 хил. лв. повече спрямо същия период на 2016 г. Изпълнението на плана е в размер на 165 %.

Тенденцията за трайно намаляване на приходите от туристически данък се дължи на по-малко командированите служители на МВР в община Елхово.

 Изготвени са 1438 бр. удостоверения за данъчна оценка. Събраните суми за административни услуги са на стойност 27 х. лв. и са с 4 х.лв. повече спрямо 2016 г., което се дължи на промяна в Наредба 7 на ОбС-Елхово, касаеща начина на промяна в таксуването на земеделските земи/таксата се начислява на база на брой имот/.

***ІІ. Оптимизиране работата на общинска администрация и осигуряване на спокойствието и сигурността на гражданите***

Основният приоритет пред ръководството на община Елхово през изминалата година продължава да бъде финансирането на дейностите в сферата на образованието, здравеопазването, културата, социалните дейности, комуналните дейности и др.

Гарантирането на изпълнението на общинските проекти, финансирани със средства от ЕС и осигуряването на тяхната устойчивост са основни предизвикателства пред общината, за което се отделя значителен финансов ресурс от бюджета, както за съфинансирането им, така и за допълнителните и задължителни разходи, които възникват в процеса на изпълнение на договорите.

Към 31.12.2017 г. сборният бюджет е в размер на 13 356 556 лв. В проценти това е 8,25% повече от 2016 г. Основен дял от приходната част на бюджета заемат бюджетните взаимоотношения с ЦБ – 7 797 904 лв.

Разходваните средства са в размер на 10 183 098 лв.

За държавни дейности са разходвани 6 086 436 лв., за местни дейности 3 803 469 лв. и дофинансиране на държавните дейности с местни приходи 293 193 лв. За капиталови разходи изразходените средства са в размер на 1 038 161 лв. или 10,2% от всички разходи. Спрямо 2016 г. капиталови разходи са увеличени с 416 304 лв. или с 67 %.

Най-висок относителен дял от разходите заема функция ”Образование” – 45,8%, за която са разходвани 4 662 265лв., като за 2016 г. те са 4 369 994 лв., от които държавна субсидия 4 195 563 лв. и местни приходи 466 702 лв.

Втора по относителен дял е функция „Жилищно строителство, БКС и опазване на околната среда” – 17,6% или 1 787 539 лв. Това са разходи за озеленяване, сметосъбиране, улично осветление, благоустрояване и опазване на околната среда, ремонт и поддържане на пътната инфраструктура.

Относителният дял на функция „Общи държавни служби” е 12% спрямо общите разходи или 1 221 402 лв. Включва разходите за издръжка и заплати на общинска администрация, кметства и общински съвет.

Следваща по относителен дял е функция ”Социално осигуряване, подпомагане и грижи” – 8,6%, с разходи в размер на 876 971лв.

Отчетът на функция „Почивно дело, култура и религиозни дейности” е 680 572 лв. за 2017 г. Това представлява 6,7%. Към функцията се включват и разходите за функционирането на читалищата, Етнографско- археологически музей, провеждането на местни и национални празници, поддръжката на гробищните паркове, спортни площадки, предоставянето на общински субсидии за развитие на читалищната и спортната дейност на територията на общината и други.

Разходите във функция „Икономически дейности и услуги” са в размер на 491 348 лв. или 4,8% и се отнасят за поддържане на пътища, снегопочистване, развитие на туристическата дейност, издръжка приют за кучета, общински пазар, разработване на проекти.

Функция „Здравеопазване” заема следващо място в относителния дял на общите разходи с 3,8% или 385 509 лв.

С най-нисък относителен дял са функция „Отбрана и сигурност” с разход 75 994 лв. или 0,7% и функция „Разходи, накласифицирани в другите функции“ с разход 1 198 лв.

Общината приключи бюджетната година с 3 269 817 лв. преходен остатък, в т. ч. 954 966 лв. от държавни дейности.

Привлечените външни средства по изпълнявани проекти по Оперативна програма „Региони в растеж“, Оперативна програма „Околна среда“ и Оперативна програма „Развитие на човешките ресурси“ са на обща стойност 2 515 907 лв. Това е пет пъти повече от привлечените външни средства по изпълнявани проекти през предходния период.

Въведената система за управление на качеството с обхват „Предоставяне на услуги в областта на публичната администрация“ по стандарт ISO 9001:2008 е пълноценно поддържана и усъвършенствана. Във всички области на обхвата на системата бе намерено съответствие и наличие на записи като доказателство за извършените действия по предоставяне на административни услуги. Това е резултат от подобряването на процесите и организацията на работа, така че да се постигне максимална удовлетвореност от услугите, които клиентът получава.

Пред нас стоят предизвикателствата за разширяване обхвата на електронните услуги и комплексните административни услуги, както и на интеграцията и ефективното сътрудничество между администрациите, когато то е необходимо за предоставянето на конкретни услуги на гражданите. През 2017 година активно се работеше по подготовката и обезпечаването на тези процеси.

Голямо внимание отделихме и на предоставянето на публична информация и публикуването на данни в отворен формат. Те са в основата на прозрачното и демократично управление и създават условия за активизиране на гражданския контрол, стимулиране на инициативността и подпомагане дейността на гражданите и бизнеса.

В съответствие с изискванията на ЗМСМА в Общински съвет-Елхово от общинската администрация са внесени 117 докладни записки.

Тук е мястото да изразя своята благодарност към всички общински съветници, защото без тяхната активна и конструктивна работа, реализираните проекти и дейности не биха били възможни.

През 2017 г. са образувани 12 възпитателни производства – с три по – малко от предходната година. Те са образувани спрямо общо 21 малолетни и непълнолетни лица. Наложени са 24 възпитателни мерки. Местната комисия за борба срещу противообществените прояви на малолетните и непълнолетните към община Елхово организира футболен турнир. В надпреварата взеха участие 25 деца. Турнирът е организиран на социално – превантивна тема: „СТОП НА АГРЕСИЯТА В УЧИЛИЩЕ”. Наградите бяха осигурени от бюджета на МКБППМН.

**ІІІ.Изграждане на нова и подобряване на съществуващата**

**инфраструктура**

За подобряване на административния капацитет в община Елхово по Техническа помощ на Оперативна програма „Региони в растеж“ 2014-2020г. през 2017 г. бе проведено обучение на 12 служители на общината, участващи в екипите за подготовка и изпълнение на проекти по процедура BG16RFOP001-2.001 „Енергийна ефективност в периферните райони”, Приоритетна ос 2 „Подкрепа за енергийна ефективност в опорни центрове в периферните райони“ на ОПРР 2014-2020 г., а темите на обучение бяха свързани с изпълнението на дейности по Приоритетна ос 2: „Подкрепа за енергийна ефективност в опорни центрове в периферните райони“.

През 2017 г. стартираха същинските дейности по изпълнението на мерките за повишаване на енергийната ефективност на 17 броя административни, културни и жилищни сгради в град Елхово.

Реализирането на тези дейности е в следствие на следните одобрени проекти по ОП „Региони в растеж“2014-2020 г.:

1. „Повишаване на енергийната ефективност на сградите на общинска адмиинстрация в град Елхово;

2. „Повишаване на енергийната ефективност на сградите на общинската културна инфраструктура в град Елхово”;

3. „Повишаване на енергийната ефективност на сградата на Районно управление - Елхово“;

4. Повишаване на енергийната ефективност на 3 броя жилищни сгради в град Елхово“;

5. Повишаване на енергийната ефективност на 8 броя жилищни сгради в град Елхово“ .

През 2017 година за още четири жилищни блока в град Елхово се изпълниха дейностите по обновяване и саниране (жилищните блоковете находящи се на ул.”Ал.Стамболийски” № 126, ул.”Ал.Стамболийски” № 133, ул.”Ал.Стамболийски” № 145, ул.”Ал.Стамболийски” № 95 и ул.„Янчо Бакалов „ № 1 по Националната програма за енергийна ефективност на многофамилни жилищни сгради /НПЕЕМЖС/ .

Основната цел на проектите е да се повиши енергийната ефективност в сградите на общинската и държавни администрации, културните институции и многофамилните жилищни сгради в град Елхово. С реализирането на предвидените дейности ще се достиганат нормите на топлосъхранение и икономия на енергия, ще се намалят разходите за горива и енергия, ще се ограничат топлинните загуби през сградните обвивки и ще се повиши ефективността на наличните горивни инсталации. Така ще се подобри качеството на живот и работната среда на гражданите и служителите, живеещи и работещи в тези сгради. Санирани бяха общо 15 жилищни сгради с 413 апартамента. Стойността на извършените дейности по ОП „Региони в растеж“ 2014-2020 г. е 3495 х.лв., в т.ч. за сградата на Районно управление – Елхово - 258 х.лв., за сградите на общинска администрация – 815 х.лв., за жилищните сгради - 1459 х.лв. 1 681 х.лв. е стойността на извършените дейности по Националната програма за енергийна ефективност на многофамилни жилищни сгради.

Изградена бе канализация на ул.“Ж.Петков“ о.т.311 до о.т.304, гр.Елхово за 10 000 лв.

Извършен бе основен ремонт ул.“Марица“ в участъка от ул.“Ангел Вълев“ до ул.“Царибродска“ и ул.“Камчия“ в участъка от ул.„Царибродска“ до ул.„Ал.Стамболийски“ на стойност 563847 лв. и на участък от о.т.397 /ул.“Ангел Вълев“/ до о.т.119 /ул.“Търговска“/ на стойност 110974 лв., основен ремонт на участък с дължина около 450м. започващ от път І-7 на ул.“Ал.Стамболийски“ на стойност 115 878 лв. и реконструкция и ремонт на вътрешна улица от кръстовището с ул.“Морава“ /тп „Морава“/ до кръстовището с ул.“Камчия“ на стойност 57 681 лв.

Извършен бе текущ ремонт на ул.“Йорданка Кондова“ и ул.“Г.С.Раковски“ в с.М.Манастир за 19 997 лв.

Благоустроено бе междублоковото пространство в кв.9 в гр.Елхово на стойност 26 911 лв.

Положени бяха асфалтови кърпежи в града за 19 051 лв. и в селата Трънково, Кирилово, Лесово и Жребино за 20 015 лв.

Изработени бяха технически проекти на стойност 24 480 лв.

Чрез финансиране от „В и К“ ЕООД-Ямбол се извършиха следните дейности:

1.Реконструкция уличен водопровод ул.“Марица“ от ул.“Ан. Вълев“ до ул.“Търговска“, гр.Елхово - дължина 100.00 m с диаметър 160 на стойност17 335 лв.

2.Основен ремонт канализационно отклонение Елпром, ул.“Ал.Стамболийски“, гр.Елхово - дължина 12.00 m с диаметър 355 на стойност27 294 лв.

3.Реконструкция водопровод за Тютюносушилнята и гробищен парк – гр.Елхово-дължина 1578.00 m с диаметър 90 на стойност 43 666лв.

4.Реконструкция сградно водопроводно отклонение за читалище „Развитие-1893“ - гр.Елхово, 65.00 m, с диаметър 63 на стойност1297 лв.

5.Реконструкция външен водопровод от помпена станция с.Вълча поляна до напорен водоем - дължина 270.00 m с диаметър 90 на стойност 5550 лв.

6.Реконструкция уличен водопровод ул.“Клокотница“, с.Жребино - дължина 270.00 m с диаметър 32 на стойност 2009 лв.

От 12.09.2017 г. Община Елхово предостави възможност за безплатен Wi-Fi достъп  в рамките на централният площад и около него за всички свои жители и гости на града.

***ІV.Опазване на околната среда***

Успешно продължава работата на „Депото за неопасни отпадъци на общините Елхово и Болярово”. На депото се приемат битовите отпадъци, генерирани от жителите на гр.Елхово и населените места от общината и община Болярово. Общото количество отпадъци за 2017 г. е 1928,52 т., от които за община Елхово 1605,38 т.

Във връзка с приетите план-сметки за разходите за такса битови отпадъци за 2017г., бе закупен страничен мулчермарка “[MAROLIN](http://en.marolin.it/product/farm-group-m430x-m490x)“**.** Той намира приложение при косенето на трева, храсти, клони , за почистване на пътни банкети и канали, както и на обществени паркове. Оборудван е с удължаващо рамо, което може да работи в хоризонтално, вертикално или наклонено положение. Мулчерът е закупен за сумата от 21 900 лв. с вкл.ДДС.

През 2017г. бе реализиран проект „Създаване на зона за отдих и спорт в село Кирилово“ по обявената отМОСВ и ПУДООСкампания “За чиста околна среда-2017 г.” на тема “Обичам природата – и аз участвам”.

Основната цел на проекта бе зацветяване, облагородяване, благоустрояване и създаване на зона за отдих и спорт в централна част на село Кирилово. При реализацията на проектното предложение бе закупено, доставено и монтирано комбинирано детско съоръжение за игра на стойност 3 059 лв. Закупени и монтирани бяха още детско съоръжение тип „люлка“, пейки, кошчета за смет и декоративна ограда. При изпълнението на проекта бе извършено почистване на района от отпадъци, закупени бяха декоративни храсти и цветя, а самото зацветяване на цветните лехи бе извършено с доброволен труд. Общата стойност на проекта възлиза на 7 929,60 лв с вкл. ДДС.

Успешно продължават дейностите по изпълнението на проект „Закриване и рекултивация на депо за битови отпадъци гр.Елхово“, финансиран от ПУДООС. През 2017 г. започна биологичната рекултивация на депото, която включва следните видове дейности:

 -обогатяване на повърхностните земни маси чрез внасянето на изкуствени торове и съответно почвена обработка;

 -обработка и подготовка на терена за затревяване и засаждане на различни видове дървета и храсти.

В обхвата на ОП „Околна среда 2014-2020 г.“ през месец април Община Елхово подписа договор за „Проектиране и строителство на пречиствателна станция за отпадъчни води, довеждащ колектор и частична рехабилитация на ВиК мрежата в гр. Елхово. Проектните дейности включват рехабилитация и доизграждане на ВиК мрежа на гр. Елхово и проектиране и строителство на ПСОВ.

***V.Подпомагане дейностите по здравеопазване в общината****.*

Здравната реформа поставя на изпитание както здравните заведения, така и обикновения гражданин и пациент в община Елхово.

Затова полагаме усилия съвместно с управата на здравните заведения до известна степен да компенсираме негативите съпровождащи този процес.

Ето защо на здравеопазването е отделена важна част в бюджета на Община Елхово. И през 2017 година общината задели средства за до финансиране на общинската болница. Предоставената субсидия е 200 хил. лв., от които 80 х.лв. за лекарствени средства и медицински консумативи, с което са обезпечени над 80% от съответните разходи на болницата за годината и 120 х. лв. за др.дейности.

През 2017 г. за МБАЛ”Св.Иван Рилски”ЕООД е доставена следната апаратура:

* Апарат за хемодиализа -21 600 лв.;
* Апарат за гликиран хемоглобин за клинична лаборатория -2 700 лв.;
* Апарат за кръвна захар за клинична лаборатория -3 240 лв.;
* 12-канален ЕКГ апарат за вътрешно и неврологично отделение - 2 броя -5 500 лв.;
* 12-канален ЕКГ апарат за детско отделение -2 350 лв.

Извършен е основен ремонт на котела на отоплителна инсталация за 17 100 лв., с което е подсигурено отоплението на болницата с гаранция за 5 години.

Това, което инвестирахме в общинската болница може да не е достатъчно, но това бяха възможностите на бюджета за 2017 г. Тези дейности дадоха относителна устойчивост на нашата болница за да не позволим тя да изпадне в състоянието на множеството общински болници – несъстоятелност и невъзможност да лекуват пациентите си.

Продължава политиката на общината, подкрепяна от ОбС-Елхово за финансово подпомагане на семейства и двойки с репродуктивни проблеми, жители на община Елхово. За 2017 година са подпомогнати две семейства с парична помощ от по 2000 лв.

***VІ.Социални дейности.***

Социалната политика на община Елхово е насочена към подобряване качеството на живот на нейните граждани. Общинска администрация активно показа, че е ангажирана и последователна в действията си по отношение нуждите и потребностите на децата, хората с увреждания, пенсионерите, уязвимите етнически групи и гражданите в риск.

Основният документ по който се извършват и развиват социалните дейности в община Елхово е Стратегията за развитието на социалните услуги (2016-2020 г.) на община Елхово. Осигуряването на достъпни и качествени услуги е пряко обвързано с: насърчаване на социалното включване; промяна на модела на грижа за възрастните хора; осигуряване на равен и ефективен достъп до качествено здравеопазване за уязвимите групи; осигуряване на достъпна среда; подобряване на жилищните условия на уязвими групи и подкрепа на бездомните; подобряване на взаимодействието между сферата на образованието, здравеопазването, заетостта и социалните услуги в общността.

На територията на общината продължават да функционират следните:

**І. Специализирани институции:**

- **Дом за стари хора** - с. Чернозем, с капацитет 16 възрастни. Към момента има настанени 8 жени и 7 мъже. Усилията на колектива на дома са насочени както към добро обгрижване на възрастните хора, така и към създаване на добра атмосфера на живот и разнообразяване на свободното им време.

През 2017 година бе извършено вътрешно измазване на стойност 5000 лв.

**ІІ.Социални услуги в общността :**

 **1. Център за настаняване от семеен тип за деца/младежи без увреждания „ Къща като вкъщи”.** Капацитетът е 8 деца/младежи, на възраст от 3 до 18 години. В момента има настанени 4 момичета и 4 момчета. Чрез Центъра се предоставя жизнена среда за пълноценното израстване и развитие на деца, лишени от родителска грижа, за които към момента на настаняване в него са изчерпани възможностите за връщане в биологичното семейство, настаняване при близки и роднини или приемно семейство. В Центъра се създава среда близка до семейната, при която децата получават необходимата им индивидуализирана грижа и подкрепа за личностно съзряване и изграждане на умения за самостоятелен и независим живот.

 **2. Защитено жилище за лица с умствена изостаналост**

Защитено жилище – Елхово е държавна дейност, финансирана от републиканския бюджет и делегирана за управление на община Елхово. Целевата група са шест жени с умствена изостаналост. Към момента всички места са заети.

**3. Център за настаняване от семеен тип за деца/младежи с увреждания.** За потребителите е създадена среда, близка до семейната. Задоволени са жизнените им потребности, свързани с храна, подслон, топлина и хигиена. Задоволени са здравните и образователните им потребности, както и тези за социално включване в общността. Капацитетът на центъра е 14 души, като 2 бр. са за спешно настаняване. Към момента са настанени 7 деца и 5 младежи.

**4**. **Център за социална рехабилитация и интеграция “Света Марина”** . Центърът за социална рехабилитация и интеграция ”Света Марина”- гр.Елхово предоставя комплекс от социални услуги, свързани с извършване на рехабилитация, консултации, образователно обучение, изготвяне и осъществяване на индивидуални програми за социално включване. В центъра се предлага специализирано оборудване и обзавеждане, в зависимост от конкретните потребности на децата. Създадени са оптимални условия за интеграционна работа с потребителите на услугите и се оказва подкрепа на децата и техните семейства.

 Капацитетът на центъра за социална рехабилитация и интеграция „Света Марина” е 35 потребители, но през 2017 г. персоналът обслужва деца над капацитета.

 Сключен е договор по проект „Подкрепа за деинституционализация на грижите за деца в Община Елхово“, чрез който ще се изгради пристройка и обособяване на зала за лечебна физкултура (рехабилитация) психомоторика към съществуващата сграда на Центъра са социална рехабилитация и интеграция и ще бъде закупено съпътстващо оборудване и обзавеждане към нея. Дейностите ще се реализират в рамките на процедура на директно предоставяне на безвъзмездна финансова помощ BG16RFOP001-5.001 „Подкрепа за деинституционализация на грижите за деца“, на Оперативна програма „Региони в растеж” 2014-2020г. За реализирането на проекта е изработен технически проект на стойност 4 х. лв.

 **5. Проект „ Топъл обяд“**

От 1 октомври 2016 г. Община Елхово стартира социалната услуга „Обществена трапезария” по Договор BG05FMOP001-03.02-0141 „ Осигуряване на топъл обяд в община Елхово”, процедура BG05FMOP001-03.02 „Осигуряване на топъл обяд-2016“ по Оперативна програма за храни и/или основно материално подпомагане от Фонда за европейско подпомагане на най-нуждаещите се лица 2014-2020 г. Общата сума за изпълнение на Договора е 18 469 лв.

Право за ползване на услугата за периода 01.10.2016 г.- 30.04.2017 г. имаха 50 лица, определени съгласно Наредба № РД-07-1 от 4 април 2016 г. за реда и условията за определяне на целевите групи по Оперативна програма за храни и/или основно материално подпомагане от Фонда за европейско подпомагане на най-нуждаещите се лица.

Осигуряването на топъл обяд се извърши със собствен ресурс на община Елхово, като доставчик на социални услуги. Храната се приготвя в кухнята на Домашен социален патронаж град Елхово. Определената стойност на един храноден за едно лице бе 2.30 лв. с включен ДДС и включва закупуване на хранителни продукти за осигуряване на топъл обяд – супа, основно ястие и хляб.

От 1 Октомври 2017 Община Елхово продължава социална услуга „Обществена трапезария” по проект BG05FMOP001-3.002-0141 „Осигуряване на топъл обяд в община Елхово”, процедура BG05FMOP001-3.002 ''Осигуряване на топъл обяд – 2016-2020'' по Оперативна програма за храни и/или основно материално подпомагане от Фонда за европейско подпомагане на най- нуждаещите се лица 2014-2020.

Обществената трапезария ще предоставя топъл обяд в работните дни от седмицата в периода:

* за 2017г. от 01.10.2017г. до 31.12.2017г.;
* за 2018г. от 01.01.2018г. до 30.04.2018г. и от 01.10.2018г. до 31.12.2018г.;
* за 2019г. от 01.01.2019г. до 30.04.2019г. и от 01.10.2019г. до 31.12.2019г..

Определената стойност на един храноден е 2,50 лв с ДДС. Обядът се предоставя ежедневно в столовата на Домашен социален патронаж, град Елхово.

**6 . Домашен социален патронаж.** Домашен социален патронаж е местна дейност и съществува от 1991година. Към момента работи със 120 обслужвани лица в гр.Елхово и селата Кирилово и Бояново. Домашен социален патронаж е социална услуга, финансирана изцяло от община Елхово.

**7.** На територията на Община Елхово функционират пенсионерски клубове във всяко населено място, два от които са в град Елхово и един Клуб на хората с увреждания в Елхово. През 2017 г. за Клуба на хората с увреждания е закупен климатик на стойност 1500лв., на Клуба на пенсионера – мъже бе подновена подовата настилка с гранитогрес и е направено вътрешно измазване на стойност 3 х.лв., а на Клуба на пенсионера – жени бе сменена дограмата и извършено вътрешно измазване за 7 940 лв. В клубовете посетителите получават информиране и консултиране по социални, здравословни и др. въпроси. Има осигурен абонамент на вестници, интернет, телевизия. Финансирането е изцяло от община Елхово.

**8.** В сферата на социалните услуги и през 2017 г. продължи работата по проект “Право на независим живот“ по ОП „Развитие на човешките ресурси“ 2014-2020 г., чрез предоставяне на интегрирани услуги на общо 132 потребители по проекта от 45 лица - домашни помощници и лични асистенти. Услугата обхваща потребители от град Елхово и още 10 населени места в Общината.

**9.** С цел да се надгради устойчив модел за развитие на заместваща семейна грижа в подкрепа на процеса на деинституционализацията на деца продължава изпълнението на проект „Приеми ме 2015” в община Елхово. Утвърдените са 12 професионални семейства, при които са настанени 13 деца. Проектът се реализира с финансовата подкрепа на Оперативна програма „Развитие на човешките ресурси“ и Община Елхово е партньор.

***VІІ.Образование***

Финансирането на функция „Образование” е приоритет за Община Елхово и е с най – голям относителен дял - 45,8 % спрямо разходите за всички останали функции. Финансовото обезпечаване е от приходи с държавен характер и приходи от местни данъци и такси.

Учебните заведения разполагат с богата материална база, в която са създадени всички условия за обучение, възпитание и развитие на индивидуалния потенциал на всяко дете и ученик. Учебно-възпитателния процес е финансово и материално обезпечен.

През 2017 година общинската образователна система включва : една профилирана гимназия, една професионална гимназия, четири основни училища, две детски градини с общо седем бази и един център за подкрепа за личностно развитие - общински детски комплекс.

 По данни на информационната система „Админ М” на МОН към 01.12.2017 година в общинските училища се обучават 1250 ученици в редовна форма и 38 ученици в самостоятелна форма. Общият брой на децата от детските градини към 01.12.2017 г. е 381 - организирани в 18 групи, в това число 24 деца в 2 яслени групи. Към същия период на предходната година общият брой на децата от детските градини е 362 - организирани в 17 групи, като в две яслени групи са били 42 деца.

 В четирите основни училища интегрирано се обучават 28 ученици със СОП.

От общинските училища три са средищни – ОУ”Св.св.Кирил и Методий” гр. Елхово, ОУ”Хаджи Димитър” с. Гранитово, ОУ”Св.Паисий Хилендарски” с. Бояново, а ОУ”Хаджи Димитър” с. Гранитово и ОУ”Св.Паисий Хилендарски” с. Бояново са и защитени училища. През 2017 г. ДГ»Невен» - филиал с.Лесово е утвърдена за средищна детска градина.

На територията на общината работи и един център за подкрепа за личностно развитие - общински детски комплекс, в който функционират 27 групи с общо 339 деца и ученици. В него се предлагат различни форми и занимания, съобразно предпочитанията на децата и учениците, за да се постигне максимално удовлетворяване на техните потребности и интереси.

През 2017 г. приключиха проектите на ДГ„Надежда“ гр.Елхово и ОУ”Св. св. Кирил и Методий” гр.Елхово, финансирани от Центъра за образователна интеграция на децата и учениците от етническите малцинства /ЦОИДУЕМ/ .

Чрез общината през 2017 г. училищата получиха допълнително финансиране по следните Национални програми, финансирани от МОН:

- Националната програма ”Оптимизация на училищната мрежа”, модул ”Оптимизиране на вътрешната структура на училищата и самостоятелните общежития” – 132 306 лева;

- Национална програма ”Информационни и комуникационни технологии в системата на предучилищното и училищно образование” –4990 лева;

- Националната програма мярка ”Без свободен час в училище” – 1254 лева.

ОУ”Св св. Кирил и Методий” гр.Елхово, ОУ”Св.Паисий Хилендарски“ гр.Елхово, ОУ”Хаджи Димитър”с.Гранитово, ОУ”Св. Паисий Хилендарски ” с.Бояново, ПГ“Св.Климент Охридски“ гр.Елхово и ПГ по МСС“Ернесто Че Гевара“ с.Бояново работиха по Проект BG 05М20-Р001-2004-0004 „Развитие на способностите на учениците и повишаване мотивацията им за учение чрез дейности развиващи специфични знания, умения и компетентности – Твоя час“. Средствата предоставени по проекта за 2017 г. са в размер на 82 932 лева.

ДГ„Надежда“ работи по проект „Развитие на системата на предучилищното образование“. Средствата предоставени по проекта за 2017 г. са в размер на 2016 лева.

 Организирани и проведени бяха Общински ученически игри за учебната 2016/2017 г. и Общинска викторина по безопасност на движението „Да запазим децата на пътя”.

Създадени са условия за обхват на всички деца и ученици от задължителна училищна възраст, следи се и тяхното движение. Децата и учениците от населените места на общината, в които няма училища и детски градини са обхванати в средищните и приемащи училища и детските градини. Осигурен е безплатен транспорт на 256 ученици и 8 деца по междуселищната транспортна мрежа и на 109 ученици и 37 деца с четири училищни автобуси.

На 226 деца от подготвителните групи и на 533 ученици от 1 – 4 клас се осигурява закуска, мляко, плодове и /или зеленчуци. Получените средства за 2017 г. са в размер на 52 920 лева.

През 2017 година общината дофинансира паралелки с пълняемост под нормативния минимум в ПГ ”Св.Климент Охридски” Елхово. Предоставените средства са в размер на 354 лева.

През годината общината направи частичен ремонт на покрива на ДГ»Невен» на ул.»Ангел Вълев» гр.Елхово на стойност 15 х. лв. и ремонт на кухненските блокове във филиалите в с.Гранитово и с.Лесово за 5 000 лв. За подобряване на здравословните условия в детските градини се извършиха ремонтни дейности в спалните, занималните и мокрите помещения на ДГ“Невен“ на ул.“Славянска“ за 4 984 лв и на детските санитарни възли на ДГ“Надежда“ в гр.Елхово на стойност 5 х.лв.

По Програма за развитие на селските райони 2014-2020 г. през 2017г. Община Елхово подписа договор с Държавен фонд „Земеделие“ за „Ремонт, оборудване и обзавеждане на общинска образователна инфраструктура – Детска градина „Невен“ град Елхово“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ по мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г. Проектът включва цялостен ремонт на дворното пространство, подмяна на детските съоръжения, вътрешно оборудване и обзавеждане на детските групи и кухненския блок в двете сгради на детска градина „Невен“ в гр.Елхово. Общата стойност на проекта е 750 710 лв. С изпълнението на дейностите по проекта ще се осигури съвременна образователна инфраструктура и ще се създадат благоприятни и безопасни условия за образователната, спортната и развлекателната дейност на децата.

Второстепенните разпоредители с бюджет на функция „Образование” приключиха финансовата 2017 година без просрочени задължения и с преходни остатъци.

***VІІІ.Спорт, туризъм и младежки дейности***

Важна част от дейността на община Елхово свързана с младите хора е развитието на детския, юношеския и масовия спорт. През 2017 година се проведоха множество спортни мероприятия по повод празника на град Елхово - футболен турнир „За купата на петте кмета“, турнир по борба, канадска борба, тенис на маса и тенис на корт, пешеходен поход по екопътека „Дрънчи дупка“, месеца на българският спорт – турнир по футбол, турнир по тенис на маса и тенис на корт, лекоатлетически силови игри, стрийтбол, народна топка и велопоход.

Ежегодно Община Елхово заделя средства и поддържа общинските спортни обекти и съоръжения.

Съгласно Наредбата за условията, реда и критериите за финансово подпомагане на спортните клубове в община Елхово бяха подпомогнати и насърчени местните спортни клубове. ОФК Елхово получи финансова субсидия в размер на 13 818 лв., „Ученически спортен клуб Елхово - 2008” - 5 000 лв., Спортен клуб по борба „Стефан Караджа-Елхово” - 10 685 лв., Футболен клуб „Бояново - 2012”- 5 648 лв., Стрелкови клуб „Колхида“-Елхово - 4 101 лв. и Шахматен клуб - при Община Елхово - 746 лв.

Спортните клубове в община Елхово през 2017 година постигнаха много добри резултати благодарение на предоставените средства и условия за тренировки.

„Ученически спортен клуб Елхово – 2008“ за поредна година предложи на децата и младежите през свободното време на пролетната и лятната ваканция  безплатни занимания по аеробика, народни танци и изобразително изкуство, както и безплатно обучение по спортовете - лека атлетика, бадминтон, плувна школа и спортни игри. Финансирането е осигурено със субсидия отпусната от Община Елхово.

Спортният клуб по борба „Стефан Караджа-Елхово” през 2017 година постигна високи резултати и спечели престижни награди, както следва: бронзов медал от Държавен личен шампионат в София по свободна борба за мъже, 5-то място в категория 125 кг. и 9-то място при 70 кг.; бронзово отличие за състезател на клуб „Стефан Караджа“ Елхово от общо 21 състезателя от различни клубове в страната от Държавен личен шампионат по свободна борба за мъже в гр. Сливен ; бронзов медал от ХІІІ Национален турнир по свободна борба в гр. Средец. Той организира и участва в Международен турнир по борба посветен на празника на Елхово с участието на общо 114 състезателя от общо шест отбора от страната и представители от Украйна, Гърция и Турция. Отборът на клуб по борба „Стефан Караджа” Елхово участва във всички възрастови групи, като завоюва общо 12 златни, 8 сребърни и 5 бронзови медала.

Представителният отбор на село Бояново по футбол – ФК „Бояново-2012” е на пето място от общо единадесет отбора в крайното класиране на „Б“ Областна група-мъже сезон 2017/2018 г.

Детският представителен отбор на ОФК Елхово се класира на второ място от седем отбора в завършилия областен турнир по футбол проведен в град Стралджа. Състезател на ОФК Елхово грабна индивидуално отличие за най-добър защитник в турнира. През годината децата взеха участие в турнира за купа Кока-кола, в който се класираха на трето място, турнири за празника на град Елхово и град Болярово – I място; в XV международен детски футболен турнир „Нептун 2017” – град Приморско; първенство за деца в Ямбол, в което децата се класираха четвърти.

Представителният отбор на град Елхово по футбол – ОФК Елхово завърши полусезон 2017/2018 г. на Областната група на зона Ямбол-мъже, с пълен актив от 30 точки с голова разлика 37-1, като безспорен лидер в крайното класиране.

Създаденият в началото на 2016 г. клуб по ловна стрелба „Колхида“ с идеята да популяризира и развива този спорт сред младежите в град Елхово, продължава и през 2017 г. да трупа в актива си медали от различни републикански състезания, като следва: Държавен турнир по ловна стрелба Хасково, младежи дисциплина ”трап” - първо и второ място, мъже - дисциплина „трап” - златен медал, отборно при дисциплина „трап” мъжете от СДР „Колхида” Елхово взеха сребърен медал; купа „Тракия” гр.Пловдив - сребърен медал и квота за участие във финала за Купата на България.

***ІХ.Култура***

През 2017 г. Община Елхово продължи да работи за провеждане на политика по създаване, разпространение и опазване на културните ценности. Усилията в ресора бяха насочени основно към:

- създаване на възможност за активен културен и социален живот на местното население чрез разширяването на кръга на целевите групи и привличането на нови такива;

- подобряване състоянието на културната инфраструктура;

- постигане на по-добра координация, качество и иновативност при организиране на културни събития;

- подобряване управлението на културните институти и творчески формации с оглед създаването на съвременен културен продукт;

 - постигане на устойчивост.

 В изпълнение на културния календар бяха организирани празнични концерти, изложби, честване на бележити дати и годишнини. Традиционно проявите в него са организирани в партньорство между общината, читалищата от общината, Етнографско-археологически музей – гр. Елхово, ЦПЛР - Общински детски комплекс - Елхово, училищата и детските градини. С богати артистични програми бяха отбелязани всички мероприятия, залегнали в Годишната програма на общината за 2017 година:

* 21 януари - 139-та годишнина от Освобождението на Елхово от турско робство;
* 3 март - Националния празник на Република България ;
* 2 юни - Деня на Ботев и на падналите за свободата на България;
* 6 януари - Отбелязване на Йордановден – възобновеният ритуал по хвърляне на кръста в р. Тунджа и мъжкото хоро, с всяка изминала година събира все повече хора;
* 11 март – За седма поредна година в гр. Елхово се проведе Общински кукерски празник организиран от община Елхово и Читалище „Развитие -1893“. Целта е да се покажат традициите и обичаите, свързани със зимните и пролетни празници на кукерските игри като се съдейства за тяхното популяризиране и съхранение;
* 25 март - Празник на града - събитието се отбелязва с множество мероприятия през цялата предходна седмица-състезания, концерти, викторини. Кулминацията е съпроводена с литературно-музикална програма, в която вземат участие деца от детски градини, ученици, самодейци от читалищата на общината и гости;
* 08 април – на централния площад се проведе благотворителен базар за великденски яйца и украси - „Пъстър, весел Великден“ организиран от община Елхово и Читалище „Развитие-1893“, представяне на обичая „Лазаруване“ от децата от ДГ „Надежда“, ДГ „Невен“и от ЦПЛР-ОДК Елхово;
* 16 април - Вече седма поредна година, с подкрепата на община Елхово и НЧ „Развитие – 1893” на централният площад на града се състоя  празнично Великденско хоро с участието на всички самодейни състави и танцови клубове от града. Инициаторите на великденското хоро – ТК „Цветница”, определят танца като начин да се върнем към истинските си корени;
* 24 май – Деня на българската просвета, култура и славянската писменост. На официална церемония, придружена с празничен концерт бяха наградени ученици, учители и самодейци от община Елхово;
* 26, 27 май – За втора поредна година се проведе възродения фолклорен фестивал „Тунджа пее и танцува“ организиран от община Елхово и Читалище „Развитие-1893“ гр.Елхово. Фестивалът се проведе при изключителен интерес в продължение на два дни, като в конкурсната програма са участвали над 1200 изпълнители;
* 19 - 23 юни - В дванадесето издание на традиционния пленер „Яница” взеха участие осем именити елховски художници и трима гостуващи творци. Пленерът завърши с изложба на творбите създадени по време на пленера, представена в читалище „Развитие-1893” гр.Елхово. За изминалите 12 години от проведените пленери община Елхово  разполага с близо 100 картини от изявени творци;
* 16 септември - При особено голям интерес премина седмият поред Празник на традиционната тракийска баница „Баница вита – два пъти превита”, в който взеха участие жители от населените места на общината. С богата фолклорна програма се включиха певци и танцьори от Ансамбъл „Тунджа”;
* По повод коледно-новогодишните празници община Елхово съвместно с читалище „Развитие -1893“, ЦПЛР- ОДК Елхово и със съдействието на училищата и детските градини в общината организира празничен концерт.
* 23 декември - Общински коледарски празник с участието на коледарски групи от града и селата – Превърналия се в традиция шести общински коледарски празник в Елхово събра жители и гости на града, които станаха свидетели на пресъздаването на обичая коледуване.

 Община Елхово продължава да подкрепя дейността на народните читалища като ежегодно дофинансира тяхната дейност с 10 х.лв. Отделно са предоставени 10 х. лв. на читалище „Развитие-1893“ гр.Елхово за развитие и поддържане на материалната база.

 Етнографско-археологическия музей участва със свои експонати в националната изложба в НАИМ - БАН „Женската красота през античността“,  [в международна археологическа изложба във Виена](http://www.museum-elhovo.com/?p=55599), Австрия и националната изложба в НАИМ - БАН „Злато и бронз“, а също така и в Национална научна конференция в Карлово - „Васил Левски и ВРО в борбата за национално освобождение“, Научна конференция в гр. Сливен, организирана от Работна група за научни изследвания към БАН с презентация „Културно-историческото наследство на Елховския край“, в Регионална научна конференция на археолозите от Югоизточна България в гр. Приморско с доклад „Проучвания на надгробна тракийска могила край с. Чернозем, община Елхово“, в Национална научна конференция в Пловдив - „Традициите в народната култура“, в Научна конференция - Бургас - „Българските бежанци в Бургас и региона 1878 - 1945“ с доклад „Елховска околия и бежанците след края на Първата световна война“ с последваща публикация, в научна конференция - гр.Русе - „Етнографските музеи на България“, в Национална научна конференция - гр.Пловдив, в Научна конференция - гр.Хасково с доклад „Фамилията Баламезови - гордост за Елхово, Европа и света“.

 Продължават и теренните археологически проучвания на надгробна могила с. Кирилово, финансирани от Етнографско-археологически музей – Елхово, на античната и средновековната крепост „Градището” край с. Мелница, също финансирани от Етнографско-археологически музей – Елхово, на землищата на община Елхово във връзка с национален проект Археологическа карта на България.

За 7-ма поредна година се осъществиха студентски практики на УниБИТ / Университет по библиотекознание и информационни технологии – София/, а за 3-та година се проведе МЕЖДУНАРОДЕН ЮГОИЗТОЧЕН ЛЕТЕН УНИВЕРСИТЕТ (МЮЛУ) на УниБИТ в Етнографско- археологически музей – Елхово.

През 2017 г. завърши изграждането на Експозиционен павилион в двора на основната сграда на музея, финансиран чрез бюджета на музея и основният ремонт на хранилище „Аграрна етнография” в двора на музея.

През 2017 г. отвори врати новата ритуална зала „Елхово“. За нея бяха отделени 84 х.лв. за строително-монтажни работи и 13 х.лв. за климатична инсталация. Модерният дизайн и добрата акустика са предпоставка както за извършването на сватбени ритуали, така и на други общински мероприятия.

През отчетия период се извърши основен ремонт на покрива на сградата на гробищен парк в гр-Елхово на стойност 11 617 лв.

На база одобрен проект по ОП „Региони в растеж“ 2014-2020 г.-„Повишаване на енергийната ефективност на сградите на общинската културна инфраструктура в град Елхово” се извършиха мерки за повишаване на енергийната ефективност на читалище „Развитие-1893“ гр.Елхово и на Етнографско-археологически музей – Елхово на стойност 963 х.лв. Реализираните дейности са на стойност 828 х. лв. за читалище „Развитие-1893“ гр.Елхово и на 135 х.лв. за Етнографско-археологически музей – Елхово.

С настоящия отчет се постарахме най-общо да ви запознаем какво направихме през изминалата година, какво ни струваше и какво постигнахме, говорейки с факти и цифри, а не с популистки фрази и обещания.

 Ние знаем, че не всичко е постигнато, има проблеми, за които ще продължаваме да търсим решения и средства за тяхното реализиране.

Убеден съм, че с обединени усилия, с активна гражданска позиция и добронамерена съпричастност ще направим по-добро място за живеене нашия град и нашата община.

Нека вярваме в доброто, оценяваме постигнатото и всички заедно да продължим да работим за Община Елхово, с надеждата, че утре ще е по-добре от днес.

**ПЕТЪР КИРОВ**

***Кмет на община Елхово***

Искам да изкажа благодарност на хората, които са неотлъчно до мен и всеки ден се изправят пред нови предизвикателства, не се предават и дават всичко от себе си за да се случват нещата – служителите от общинска администрация Елхово. Искам да благодаря и на Вас – госпожи и господа общински съветници от Общински съвет Елхово, че сте моя коректив.

Знам, че свършеното не е всичко, което желаем, така и трябва да бъде, но е максималното по възможностите на общината на този етап. Най-важното е, че вървим по пътя на финансово стабилизиране. Усилията и ресурсите са насочени и се инвестират в гражданите, да се подобряват условията и начина на живот на хората от общината е цел номер едно в общинската политика. Така ще продължим и през 2018 година. Очаквам и Вашето активно участие в този процес, защото той е двустранен, чрез изразяване на градивна критика, а не клевети, отправяне на мнения и предложения, не само опозиция и негативизъм, и тогава ще се поздравим и с още по-добри резултати за по-доброто бъдеще на общината, за добруването на нашите съграждани!